Πρίγκιπας του Μονακό

Ο Κυρίαρχος Πρίγκιπας του Μονακό είναι ο μονάρχης και ο ανώτατος άρχοντας του Πριγκιπάτου του Μονακό. Όλοι οι Πρίγκιπες του Μονακό προσδιορίζονται ως μέλη του Οίκου των Γκριμάλντι, παρά το γεγονός ότι έχουν αναμιχθεί ανά του αιώνες και με άλλες δυναστείες. 

Ο σημερινός Κυρίαρχος Πρίγκιπας είναι ο Αλβέρτος Β΄.

Εξουσίες του Πρίγκιπα
Το Μονακό, μαζί με το Λίχτενσταϊν και το Βατικανό, ανήκει στα μοναδικά τρία κράτη της Ευρώπης, όπου ο μονάρχης εξακολουθεί να διαδραματίζει ενεργό ρόλο στην πολιτική σκηνή.

Ο Πρίγκιπας, ασκεί την εξουσία του σύμφωνα με το σύνταγμα και τους νόμους. Εκπροσωπεί το Πριγκιπάτο σε όλες τις εξωτερικές του σχέσεις με άλλα κράτη. Κάθε αναθεώρηση, είτε ολική ή μερική, του Συντάγματος, πρέπει να βρίσκει σύμφωνο τον Πρίγκιπα και το Εθνικό Συμβούλιο.

Η νομοθετική εξουσία κατανέμεται μεταξύ του Πρίγκιπα, ο οποίος επικυρώνει τους νόμους, και του Εθνικού Συμβουλίου, το οποίο τους ψηφίζει. Η εκτελεστική εξουσία ανήκει μόνο στον πρίγκηπα. Ο Υπουργός Επικρατείας και το Συμβούλιο της Κυβέρνησης του Μονακό λογοδοτούν στον Πρίγκιπα για τη διοίκηση του Πριγκιπάτου. 

Οι εξουσίες του δικαστικού σώματος ανήκουν επίσης στον Πρίγκιπα. Το ισχύον σύνταγμα ορίζει ότι ο πρίγκιπας έχει πλήρη εξουσία στα δικαστήρια, τα οποία απονέμουν δικαιοσύνη εν ονόματι του ιδίου. 

Σύμφωνα με το άρθρο 16 του συντάγματος του 1962, ο Κυρίαρχος Πρίγκιπας είναι ο υπεύθυνος για την απονομή τιμητικών ταγμάτων, τίτλων και άλλων διακρίσεων του Πριγκιπάτου του Μονακό.

Τίτλοι και προσφωνήσεις
Ο Πρίγκιπας προσφωνείται ως Αυτού Γαληνότατη Υψηλότητα.http://www.notablebiographies.com/newsmakers2/2006-A-Ec/Albert-Prince-of-Monaco.html Παρά το γεγονός ότι χρησιμοποιούνται μόνο τυπικά, οι Πρίγκιπες φέρουν και διάφορους άλλους κληρονομικούς τίτλους, μερικούς από τους οποίους περιστασιακά έχουν παραχωρήσει σε συγγενείς τους ή συζύγους τους. 

Μερικοί από αυτούς τους τίτλους πέρασαν στο Στέμμα του Μονακό ως αποτέλεσμα της απόκτησης διαφόρων φέουδων από την οικογένεια των Γκριμάλντι. Οι τίτλοι αυτοί δεν συνεπάγονται πλέον κυριότητα γης, αν και στο παρελθόν οι Πρίγκιπες του Μονακό είχαν σημαντικές ιδιοκτησίες γης και κάστρων στη Γαλλία. Οι περισσότεροι τίτλοι χορηγήθηκαν ή αναγνωρίστηκαν από το Βασίλειο της Γαλλίας και μπορούσαν να περάσουν μόνο μέσα από την ανδρική γραμμή διαδοχής. 

Ως εκ τούτου, εξαλείφθηκαν, με το θάνατο του παππού του Πρίγκιπα Λουδοβίκου Β΄ το 1949. Στη συνέχεια, όμως, κάποιοι από τους τίτλους αυτούς δημιουργήθηκαν μονομερώς εκ νέου ως τίτλοι του Μονακό.

Οι σημερινοί πλήρεις τίτλοι του Κυρίαρχου Πρίγκιπα είναι οι εξής:http://www.burkespeerage.com/royalFamily_Monaco.phphttp://www.gala.fr/l_actu/les_indiscretions_du_gotha/charlene_wittstock_va_devenir_l_une_des_femmes_les_plus_titrees_d_europe_234031

 Κυρίαρχος Πρίγκιπας του Μονακό
 Δούκας του Βαλεντινουά
 Δούκας του Εστούτβιλ
 Δούκας του Μαζάριν
 Δούκας του Μαγιέν
 Πρίγκιπας του Σατό-Πορσιέν
 Μαρκήσιος του Μπο (ο τίτλος χρησιμοποιείται από τον Κληρονομικό Πρίγκιπα Ιάκωβο)
 Μαρκήσιος του Τσίλι-Μαζάριν
 Μαρκήσιος του Γκισκάρ
 Μαρκήσιος του Μπαγί
 Κόμης του Πολινιάκ (ο τίτλος χρησιμοποιείται από την Πριγκίπισσα Στεφανία)
 Κόμης του Καρλαντέ (ο τίτλος χρησιμοποιείται από την Πριγκίπισσα Γαβριηλία) 
 Κόμης του Φερέτ, Μπελφόρ, Ταν και Ρουζμόν
 Κόμης του Τορινί
 Κόμης του Λονζιμό
 Κόμης του Κλέδε
 Βαρόνος του Καλβινέ
 Βαρόνος του Μπουί
 Βαρόνος του Λα Λουτουμιέρ
 Βαρόνος του Αμπί
 Βαρόνος του Αλτκίρ
 Βαρόνος του Σαιν-Λο
 Βαρόνος του Μασί (ο τίτλος χρησιμοποιείται τώρα από τον Χριστιανό Λουδοβίκο ντε Μασί, γιο της Πριγκίπισσας Αντωνίας)
 Λόρδος του Ισενάιμ
 Λόρδος του Σαιν-Ρεμί
 Κύριος του Ματινιόν

Μη κυρίαρχοι πρίγκιπες του Μονακό
Ο τίτλος Πρίγκιπας ή Πριγκίπισσα του Μονακό δίνεται και σε ορισμένα μέλη της πριγκιπικής οικογένειας του Μονακό.http://www.unofficialroyalty.com/current-monarchies/monaco-royals/princely-family-of-monaco/ Αυτός ο τίτλος δεν πρέπει να συγχέεται με τον τίτλο "Κυρίαρχος Πρίγκιπας του Μονακό", τον οποίο κατέχει μόνο ο μονάρχης του πριγκιπάτου.

Γενεαλογία Οίκου ντε Πολινιάκ του Μονακό

Δεν αναφέρονται τα νόθα τέκνα.

Παραπομπές

Κατηγορία:Μονάρχες του Μονακό
Κατηγορία:Αρχηγοί κράτους